GiliGold/VAD_KnessetCorpus huggingface dataset:
יואב קיש: אמרת מספר כללי.
סימן טוב: זה תלוי בתרחיש.
סימן טוב: אני רוצה להיות מסוגל לתת אקסטרה של 1,500 לפחות מונשמים מעבר לעונתיות של השפעת.
סימן טוב: אגב, החשש שלי הוא לא מהתקופה הקרובה אלא מהחורף הקרוב, כי בחורף הקרוב יהיה לי את העומס השגרתי בבתי-החולים אולי תחלואת קורונה, ואז העומס הרגיל והלחץ על מכשירי ההנשמה.
סימן טוב: לכן, אני קונה עוד 1,000 מכשירי הנשמה, ואני אקנה כל מה שאני יכול.
גדעון סער: אתה רואה אירוע של שנה לפחות.
סימן טוב: אנחנו לא יודעים להתנבא, אבל, שוב, בניתוח שלנו – ותכף נדבר על המודל – צריך להגיד את מה שאמר לי מי שפיתח את המודל: כל המודלים מוטעים – חלקם שימושיים.
סימן טוב: בפועל, זו איזו שהיא תבנית לחשוב עליה.
סימן טוב: אבל, אנחנו מתקשים לראות איך האירוע הזה נעלם בקיץ לצורך העניין.
סימן טוב: יכול להיות שתהיה איזו שהיא דעיכה בקיץ ועלייה נוספת בחורף, ואז תהיה עלייה שהיא כבר תועצם על-ידי החורף והעומס יהיה עומס שכולל גם - - -
יאיר לפיד: נכון לעכשיו, כשמדובר על תקופת הסמכה, בעצם היא בלתי מוגבלת.
סימן טוב: אנחנו ביקשנו 30 יום.
סימן טוב: אנחנו באירוע מתגלגל.
גבי אשכנזי: תכף ייכנס המשנה ליועץ המשפטי, ונעבור אתו על הצו.
גבי אשכנזי: אנחנו רוצים להבין את הצו.
סימן טוב: מה שאנחנו יודעים היום זה לא מה שידענו אתמול או שלשום.
סיגל סדצקי: ארבעה ימים.
סימן טוב: אנחנו ממש ברמה שכל העולם לומד הכול.
סימן טוב: חולה קשה – למדנו, והמערכת למדה מאד.
גבי אשכנזי: זה אירוע מתפתח.
יאיר לפיד: אפרופו מוכנות, שאלה טכנית – זה מידע אזרחי רגיש שצריך לעבור דרך המחשב שלך.
יאיר לפיד: אין לכם שם היערכות סייבר אמתית כדי שהמידע לא ידלוף ממערכת המחשבים שלכם.
סימן טוב: יש לנו.
סימן טוב: נתייחס לזה כמידע – המערכת רגילה לקבל מידע רפואי מסווג.
סימן טוב: בסוף, אנחנו יודעים הרבה מאד דברים רגישים מתוקף המצב הבריאותי של אנשים, ואנחנו נתייחס לזה כמידע מסווג בהחלט.
יאיר לפיד: כמו מידע רפואי.
סימן טוב: זה מידע רפואי.
יאיר לפיד: אנחנו צריכים לשאול את השב"כ כי זה layer אחר לגמרי של אבטחה.
גדעון סער: על איזה מדינות אתם יודעים שהן נקטו בשיטה הזאת?
סימן טוב: אנחנו יודעים על סינגפור, טייוואן - - -
גבי אשכנזי: טייוואן לא נקטה בשיטה הזאת.
גבי אשכנזי: היא נקטה בשיטת ה-GPS, כלומר כמו אזיקים אלקטרוניים.
יאיר לפיד: יש דמוקרטיה שעושה את זה?
גדעון סער: יש מדינה מערבית שנקטה בזה?
סימן טוב: איך שאני קורא את מה שהולך לקרות באירופה זה קריאה רבתית.
גבי אשכנזי: בסדר, אבל זו גישה אחרת.
סימן טוב: אני חושב שהמצב באיטליה היום מאד-מאד עצוב ומאד-מאד קשה.
סיגל סדצקי: והם לא הגיעו לשיא המחלה.
גבי אשכנזי: מה באמת – תאמר בשתי מילים – אתם לומדים שקרה שם?
גבי אשכנזי: אני שואל כי אנחנו לא רוצים להגיע לזה.
סימן טוב: זו פשוט קריסה.
סימן טוב: זו קריסה רבתית.
גבי אשכנזי: מה זו קריסה רבתית?
סימן טוב: מערכת הבריאות שלהם קרסה.
סימן טוב: הם יושבים וחושבים את מי להנשים ואת מי – לא.
סימן טוב: זה דבר נורא.
סיגל סדצקי: אין להם חמצן לתת לאנשים.
סיגל סדצקי: אין להם סיוע של חמצן לתת.
סיגל סדצקי: יש חולים שאין להם צינורית חמצן.
גבי אשכנזי: למה זה קרה?
סימן טוב: אי-אפשר להתמודד עם זה.
גבי אשכנזי: הם 'קפצו' בבת אחת – במה?
גבי אשכנזי: ב-20%?
גבי אשכנזי: ב-10%?
סימן טוב: במאות אחוזים ביחס לימים הקרובים.
גבי אשכנזי: לצורך העניין, נניח, בית-חולים שידע לטפל ב-1,000 איש ביום פתאום מה היה לו? 10,000?
גבי אשכנזי: 2,000?
סימן טוב: יש דוגמא טובה שאני קראתי אותה, שמסבירה מהי התפשטות אקספוננציאלית.
סימן טוב: תניחו שזהו מגרש כדורגל ואנחנו מטפטפים טיפת מים בשנייה הראשונה, שתי טיפות מים – לאחר שנייה, ולאחר מכן ארבע טיפות, שמונה טיפות, 16 טיפות, 32 טיפות, 64 טיפות וכו'.
סימן טוב: כל פעם אנחנו מטפטפים פי שניים טיפות מים ממה שטפטפנו בפעם הקודמת.
סימן טוב: אתם עוקבים אחרי?
סימן טוב: מבינים?
יאיר לפיד: זה לא פי שניים – זה בריבוע.
סימן טוב: זה פי שניים ממה שעשינו בפעם הקודמת.
סימן טוב: לאחר 35 שניות, בהנחה שזה מגרש כדורגל, הרגליים שלי יירטבו, כלומר ארגיש את זה וזה יהיה בגובה הרגליים.
סימן טוב: כעבור 40 שניות אני אטבע.
סימן טוב: זו המשמעות של אקספוננט.
סימן טוב: אי-אפשר לתפוש את זה.
סימן טוב: אני אומר לכם שאני מסתכל על המספרים האלה בכל העולם.
סימן טוב: אנחנו לא מסוגלים לתפוש התפשטות אקספוננציאלית.
סימן טוב: אי-אפשר להבין את זה, והמוח האנושי - - -
גבי אשכנזי: מה המצב כרגע באיטליה?
גבי אשכנזי: מה זה אומר?
סימן טוב: זוועה נוראית.
סימן טוב: הפלאפון לא אתי פה.
גבי אשכנזי: מישהו אמר לי שמתים מאות בלילה.
גבי אשכנזי: אבל לא בודקים אותם.
גבי אשכנזי: יכול להיות שזה זה.
סימן טוב: יש מאות מתים.
גבי אשכנזי: נדמה לי שבשיבא נפטרים 2,000 ומשהו בשנה.
סימן טוב: בישראל מתים 40,000 ומשהו כל שנה.
סימן טוב: בתחלואת חורף של שפעת זה כמה מאות אנשים.
סימן טוב: זה נכון.
סימן טוב: אנחנו מדברים פה על דלתא מאד משמעותית.
סימן טוב: אני לא מסתכל רק על האנשים שמתים – אני מסתכל בסוף על היכולת של המערכת לטפל באנשים.
סימן טוב: ככל שלא אצליח להגיע לאנשים, כך יותר אנשים ימותו.
סימן טוב: זו לא שפעת קשה.
סימן טוב: החורף הייתה לי שפעת קשה.
סימן טוב: הייתה שפעת קשה באופן חריג, והיא גירדה את הגבול הפנדמי, לצורך העניין, של שפעת עונתית פנדמית.
סימן טוב: אז, היה קשה.
סימן טוב: אז, ביטלתי קצת פעילות אלקטיבית לשבועיים, קצת תגברנו את הצוותים ועמדנו בזה.
סימן טוב: היו מוקדים ודברים מהסוג הזה.
סימן טוב: אני יודע להתמודד עם דברים כאלה.
סימן טוב: גם אם הייתה לי אפילו שפעת יותר קשה, הייתי יודע להתמודד אתה.
סימן טוב: המונח שאנחנו משתמשים בו הכי הרבה הוא: סדרי-גודל.
סימן טוב: זה אירוע שהוא בסדרי-גודל הרבה-הרבה יותר גדול, והוא מתפרץ ברגע אחד.
סימן טוב: זה חמש השניות האלה שאתה מרגיש שקצת רטוב לך ברגליים עד שאתה טובע.
סימן טוב: זה החשש שלנו, ושם נמצאת איטליה.
סימן טוב: שוב, בימים הקרובים יגדל מספר החולים ויעלה קצב הגידול בעולים; עברנו מבודדים ל -10, ל-20 ול-30, ועכשיו אנחנו כבר בקידומת 5.
סימן טוב: זה ימשיך ויעלה.
סימן טוב: ביממה האחרונה היו לנו 50 חולים או יותר.
סימן טוב: היו 57 חולים.
סימן טוב: היינו מכירים ממש אינטימית כל חולה, והיום אנחנו כבר - - -
סיגל סדצקי: אני יכולה להוסיף משהו?
גבי אשכנזי: מהי בעיניך היא שמירה על העקומה?
סימן טוב: אם נצליח להגיע – ונוכל להראות לכם זאת במודל – למקדם דבקה שהוא 1.2, לצורך העניין, נצליח לעבור את זה בשלום.
סימן טוב: זה יהיה מאד קשה והמערכת תהיה בסטרס הכי גדול.
גבי אשכנזי: איטליה – היום היא ב-4?
גבי אשכנזי: ב-5?
סימן טוב: באיזה מקדם הדבקה נמצאת איטליה?
סימן טוב: אני לא יודע לומר.
סימן טוב: האירוע פשוט בתחילתו.
יואב קיש: יש יכולת בדיקה עצמית, כלומר בדיקות שבן-אדם יכול לקחת ולבדוק?
יואב קיש: זה דבר שקורה?
סימן טוב: הפסקתי לענות על בדיקות.
גבי אשכנזי: בארצות-הברית יש כזה דבר, ויפן או קוריאה הזמינו את זה – כמיליון ערכות.
סיגל סדצקי: תכף אענה, אבל אם יורשה לי אומר משהו לגבי - - -
גבי אשכנזי: אבל, בבקשה, אחרי זה תעני לחבר-הכנסת יואב קיש.
סיגל סדצקי: כן, בוודאי.
סיגל סדצקי: זה פשוט מפני שאתה שאלת האם יש מדינה שעשתה משהו דומה, וחשוב לי להעיר על זה.
יאיר לפיד: שאלנו על דמוקרטיות.
סיגל סדצקי: אני רוצה לומר משהו בעניין הזה.
סיגל סדצקי: נכון, אנחנו כל הזמן לומדים ממה שאחרים עושים, אבל לנו יש יכולות שאין להם.
סיגל סדצקי: לפני שאדבר עלינו, קחו את סין כדוגמא.
סיגל סדצקי: בסין היה את ווהאן שם הייתה קטסטרופה נוראית, וכולנו ראינו לאן הם הגיעו, היה את מחוז חוביי – קטסטרופה אבל בדרגה אחת פחות, והיו מקומות אחרים בסין.
סיגל סדצקי: מה ההבדל בין שלושת המרכזים שציינתי?
סיגל סדצקי: – העיתוי ומידת אכיפת הבידודים שהם עשו.
סיגל סדצקי: זה כל ההבדל.
סיגל סדצקי: זאת אומרת, מתי הם פעלו ואיך הם פעלו.
סיגל סדצקי: זה כל הרעיון פה.
גבי אשכנזי: אלה המשתנים הכי חשובים.
סיגל סדצקי: אלה המשתנים הכי חשובים.
גבי אשכנזי: זה מתי התחלת וכמה אפקטיבי זה היה.
סיגל סדצקי: זה מתי התחלת וכמה חזק עשית את זה, מפני שזה שכולם שם בקריסה – הם עושים את אותו הדבר, ואין בזה שום ספק.
סיגל סדצקי: כולם יעשו את אותו הדבר.
סיגל סדצקי: איך אנחנו גם רואים את זה?
סיגל סדצקי: הם יעשו את זה פוסט-קריסה, ואז הם יעשו את זה- - -
יואב קיש: סגר.
סיגל סדצקי: גם סגר וגם פיקוח אישי על אנשים והפסקה טוטאלית של חופש הפרט.
גבי אשכנזי: מנסים להגיד לך שהמלחמה היא עכשיו, והוא רוצה לנצח את העקומה.
גבי אשכנזי: אם העקומה תעלה - - -
גבי אשכנזי: כשהעקומה תעלה, אתה תאשר.
יאיר לפיד: בסין יש את השיטה הפוליטית שלה.
סיגל סדצקי: הסינים לא סיימו את המחלה שלהם.
סיגל סדצקי: לדעתי, יהיה להם גם גל שני.
סיגל סדצקי: ראינו את זה היום – חזר עוצר אתמול בעוד שני מקומות.
סיגל סדצקי: למה?
סיגל סדצקי: כשהם יתחילו לעבוד ולצאת מהבתים, יהיה להם גל שני.
סיגל סדצקי: דבר מאד פשוט – כשאנחנו התחלנו את הפעולות שלנו, היינו הראשונים שאמרנו: סין – לא כולם במקומה.
סיגל סדצקי: פתאום אתם מציגים את סין וכו' וכו'.
סיגל סדצקי: אנחנו עשינו פעולות שהן מאד-מאד קיצוניות בגבולות שלנו.
סימן טוב: אמרנו "לא ולא", ועכשיו, הם - - -
סיגל סדצקי: אף אחד לא עשה פעולות כל כך קיצוניות בגבולות כמונו.
סיגל סדצקי: באותה תקופה דיברתי עם כל העמיתים שלי, ובדיוק גם חזרתי משנה שבה עבדתי בארגון הבריאות העולמי בדיוק על זה, כלומר על מצבי חירום.
סיגל סדצקי: אנחנו התכוננו לפנדמיה.
סיגל סדצקי: דיברתי עם ה-ECDC, עם האנשים שאחראים על disease control באירופה, כלומר המרכז לבקרת מחלות, והייתה בינינו הסכמה טוטאלית על תיאור האירוע.
סיגל סדצקי: רק מה הם אמרו לנו?
סיגל סדצקי: – אנחנו באירופה לא יכולים.
סיגל סדצקי: אנחנו צריכים לקבל הסכמה של כל המדינות.
סימן טוב: אי-אפשר לסגור גבולות באירופה.
מירי פרנקל-שור: בגלל האיחוד האירופי.
סיגל סדצקי: זה לא שהיום הם לא סוגרים.
סיגל סדצקי: היום, הם עושים את כל מה שאנחנו עשינו, אלא שהם עושים את זה כבר על דבר לא אפקטיבי.
סיגל סדצקי: כל הפעולות שאנחנו נקטנו בהן – שימו לב שהאמריקאים ניסו להגיד "אין בעיה", וברור שהם כבר לא במצב הזה, ותראו איפה הם יהיו גם בעוד שבועיים.
סיגל סדצקי: זה בדיוק הדבר הטריקי פה והוא שאין לנו פה.
סיגל סדצקי: ..
סיגל סדצקי: נמצמץ – אנחנו הפסדנו.
סימן טוב: אמרנו שבתוך שבועיים תהיה מסה של מתים בארצות-הברית.
גבי אשכנזי: היא צריכה לענות לחבר-הכנסת קיש.
יואב קיש: נושא בדיקות עצמיות או קיטים – זה אמתי או לא אמתי?
יואב קיש: איפה זה עומד?
סיגל סדצקי: כרגע זה עדיין לא אמתי.
סיגל סדצקי: ברור שזה כן יהיה אמתי עם הזמן.
יואב קיש: זאת אומרת, מוצרים שיש היום הם fraud?
סיגל סדצקי: המוצרים שיש היום לא מספקים לצורך העניין.
סיגל סדצקי: הגעת אחרי שהסברנו את הקטע הזה.
סיגל סדצקי: הבדיקות לא יכולות להושיע אותנו, מכיון שיש הרבה מאד ימים שבהם אדם מדבק גם אם הוא יבדוק את עצמו.
סיגל סדצקי: לכן, אנחנו לא יכולים להסתפק.
יואב קיש: כשאדם נשא ויש בדיקה, הוא לא - - -
סיגל סדצקי: לכן, זה לא עוזר לנו לאסטרטגיה.
יואב קיש: רק אחרי שהוא נהיה כבר - - -
סיגל סדצקי: כן.
סיגל סדצקי: לכן, אנחנו לא יכולים להפסיד את אותם ימים שבהם הוא ידביק אחרים בלי שנוכל לגלות אותו, גם אם תיאורטית עכשיו היינו יכולים לדעת.
יואב קיש: דיברתם על כל האירוע הזה, שהבנתי שגם אולי חושבים לעשות אותו בארץ, של אזורים שבהם אנשים יוכלו לבוא ולהיבדק.
סימן טוב: אנחנו עושים את זה.
סימן טוב: אנחנו עוברים לזה.
סימן טוב: היינו הראשונים שהגיעו לבית המטופל.
סימן טוב: שוב, זה יהיה לאוכלוסיות שנגדיר, וזה לא יהיה לאוכלוסייה הכוללת.
יואב קיש: אם אתה באמת מסוגל לייצר בדיקה שתגיד לך מי נשא ומי משהו אחר, אז - - -
סימן טוב: הבדיקות הטובות ביותר שיהיו בעולם יהיו בישראל.
סימן טוב: אנחנו עשינו את השיטות הטובות ביותר שיש.
סימן טוב: אנחנו בודקים עם העמיתים שלנו, ואנחנו מדברים עם כולם.
סימן טוב: בסוף, ה-main stream זה הבדיקות האלה, וכל השאר הם ניסיונות שעדיין לא הגיעו לבשלות.
סימן טוב: כשיהיה משהו בשל, אנחנו ניקח אותו ונעשה אותו.
סיגל סדצקי: הנקודה המשמעותית היא שאנחנו רוצים לבודד גם אנשים שיוצאים שליליים בבדיקות.
גבי אשכנזי: חברים, האם יש עוד שאלות?
גדעון סער: אני רוצה להבין מה אתם רוצים לעשות?
גדעון סער: בעיקר tracking אחרי מסלול שהלך בו החולה?
גבי אשכנזי: לא, לא, לא.
גבי אשכנזי: גדעון, הוא הסביר את זה, ויצאת בדיוק.
גבי אשכנזי: הם רוצים לעשות את ה-tracking בנושא החולה, אבל לא להסתפק בזה אלא בכל מקום.
גבי אשכנזי: בגלל היכולות הטכנולוגיות שלא נפרט פה, הם יידעו גם מי היה לידו בכל מקום.
סימן טוב: מי היה אתו במגע בגלל שהוא פוטנציאלי להדבקה.
גבי אשכנזי: גדעון, יש שני מעגלים.
גדעון סער: כשהוא כבר היה חולה?
גבי אשכנזי: רק כשהוא היה חולה.
שמואל לטקו: אחרת, הם לא יודעים.
סיגל סדצקי: הוא לא צריך לדעת למה אני שולחת.
יואב קיש: גדעון, הם הולכים לחולה שבועיים אחורה ורואים.
גדעון סער: ללכת אחורה.
משה יעלון: ברור, כן.
סימן טוב: זה מי שבא אתו במגע.
גבי אשכנזי: חברים, הם לא אומרים לך רק שהזיכרון שלו לא טוב.
גבי אשכנזי: הם יודעים שגם הוא לא יודע מי היה לידו.
גבי אשכנזי: הוא לא יודע מי זה.
סיגל סדצקי: אני יודעת מצוין איפה הייתי ב-14 הימים האחרונים.
גבי אשכנזי: גדעון, אם היה לידו מישהו – הוא לא יודע מי הוא.
יאיר לפיד: הייתם בטלוויזיה.
יאיר לפיד: מה זה אתם לא יודעים איפה הייתם ב-14 היום?
סיגל סדצקי: הנקודה היא שכשאתה הולך לאיזה שהוא מקום, גם אם יש לך זיכרון פנומנלי, אתה לא מכיר את האנשים שהיו אתך.
סיגל סדצקי: נסעת באוטובוס, ואתה לא יודע.
סימן טוב: אלה המסלולים של 200 החולים ב-14 הימים אחרים, למרות שאין להם את זה על מפה אבל עושים זאת דיגיטלית.
גדעון סער: הם לא זוכרים.
משה יעלון: זה לא כולל את אלה שהם ללא ניידים כמובן.
סימן טוב: אין 100%.
סימן טוב: לעולם לא יהיה 100%.
יאיר לפיד: 97%-98% מהאוכלוסייה הם עם ניידים.
יואב קיש: אם איווט יהיה נשא, לא נדע עם הטלפון הטיפש.
יואב בן צור: אפשר לזהות רק טלפונים חכמים?
סימן טוב: לא, כל טלפון.
סימן טוב: (מוזמן, רז ניזרי, נכנס לחדר הישיבות.
סימן טוב: )
גבי אשכנזי: רז, תשב.
שמואל לטקו: רז, שב במרחק של שני כיסאות.
גבי אשכנזי: שאלה נוספת קצרה, ואני חושב שזה קשור לכל האירוע הזה: למה, בעצם, אנחנו לא מפעילים את האורגן של המדינה למצב כזה – את המשק בשעת חירום?
גבי אשכנזי: זה משהו שיכול לעזור לך.
סימן טוב: אגיד מה אני רוצה ומה אני לא רוצה.
רז נזרי: אדוני היושב-ראש, ברשותך, אפשר להפריע?
רז נזרי: אענה לך מתי שתרצה.
רז נזרי: אגיד לך למה בכל זאת רצינו להיכנס.
רז נזרי: ראינו גם את ההודעה שהוצאתם.
רז נזרי: אין לנו טענה.
רז נזרי: ברור שהבקשה של הממשלה הגיעה ב-13:10.
רז נזרי: אמרתי שאין לנו טענה.
רז נזרי: לכן, אין לי שום טענה.
רז נזרי: ברור שזה לא שאנחנו באים ואומרים: למה זה?
רז נזרי: אבל, הסיטואציה עכשיו היא שאנחנו מבינים שהדיון לא ימוצה, כי גם אנחנו, המשפטנים, עוד לא הסברנו, עד השעה 16:00.
גבי אשכנזי: אגב, מדוע לא נתתם על זה את הדעת?
רז נזרי: כי הסיטואציה.
גבי אשכנזי: זאת אומרת, אי-אפשר היה אתמול בלילה להעביר לנו את הצו.
רז נזרי: אסביר.
רז נזרי: הדיונים בנושא הזה היו במהלך סוף השבוע, כולל בליל שבת.
גבי אשכנזי: ראש הממשלה הודיע למדינה במוצאי-שבת שהולכים לעשות את זה.
רז נזרי: הוא הודיע במוצאי-שבת את הבקשה, כשהיא כבר הייתה אצלנו בדיונים מיום רביעי.
גבי אשכנזי: אז, אני מניח ששקלתם את האפשרות שזה לא יגיע בזמן.
רז נזרי: ברשותך, אסביר בדקה.
רז נזרי: אנחנו לא עונים כלאחר יד כי זה אירוע לא פשוט וכי זה אירוע דרמטי, וזה להפעיל שב"כ.
רז נזרי: אנחנו יודעים לחלוטין.
רז נזרי: בין השאר, לא הסכמנו לתקש"ח, ואתם יודעים את זה.
רז נזרי: תקש"ח זה ממשלה לבד.
רז נזרי: תקנות לשעת חירום שייעשו באמצעות תקש"ח – לא הסכמנו כי רצינו פיקוח של הכנסת, של הוועדה.
גבי אשכנזי: השב"כ רצה.
רז נזרי: מי זה השב"כ?
גבי אשכנזי: נדב.
קריאה: יכול להיות שגם הוא רצה.
רז נזרי: אולי גם הוא רצה, ואני אומר לך, כמשפטן, שאנחנו לא הסכמנו.
גבי אשכנזי: רז, לא נתווכח.
מירי פרנקל-שור: רז, איך אתה מבקש אישור הוועדה, כשהוועדה לא יודעת אפילו מה כתוב בבקשה?
גבי אשכנזי: אנחנו נתעלם - - -
רז נזרי: אני מחויב להגיש את הבקשה.
גבי אשכנזי: רז, תקשיב.
גבי אשכנזי: אתה המשנה ליועץ המשפטי.
גבי אשכנזי: אני כיבדתי את הרצון שלך להיכנס לכאן להגיד משהו.
גבי אשכנזי: אני חושב שכדאי שתמשוך.
גבי אשכנזי: אנחנו עוד לא שמענו את הצו בכלל.
גבי אשכנזי: אתה רוצה שנאשר צו שאנחנו לא מכירים?
גבי אשכנזי: ! האם המשנה ליועץ המשפטי לממשלה מבקש מהוועדה מאשר צו שהיא לא מכירה עדיין מהו?
גבי אשכנזי: אני רוצה להבין.
גבי אשכנזי: האם זה מה שאתה מבקש מאתנו.
רז נזרי: אני מבין לגמרי את הבקשה, אבל נמצאים פה נציגים.
רז נזרי: אני גם מחויב, כנציג ממשלה, לומר את זה.
רז נזרי: נמצאים פה נציגים.
רז נזרי: זה משהו אסוני.
רז נזרי: אז אי-אפשר לפתור את זה, לשקף את זה.
רז נזרי: אין משהו אחר.
מירי פרנקל-שור: רז, אי-אפשר להטיל את האחריות על ועדת המשנה.
מירי פרנקל-שור: אי-אפשר להטיל את האחריות בזה שהוועדה לא תאשר אי-אפשר להעלות.
מירי פרנקל-שור: לדעתי, אתמול בממשלה, ואני לא זוכרת באיזה נושא, אושרו תקנות שעת חירום – נדמה לי שזה של משרד העבודה והרווחה --
רז נזרי: תקש"ח – צווי ריתוק.
מירי פרנקל-שור: --צווי ריתוק – בד בבד ובמקביל לתיקון חוק, נכון?
מירי פרנקל-שור: זאת אומרת, האפשרות פתוחה בפני הממשלה.
מירי פרנקל-שור: אתם רציתם להעביר את זה בדרך המלך עם ה-input של הכנסת, אבל ה-input של הכנסת הוא לאחר שהוועדה מבינה על מה ההחלטה.
מירי פרנקל-שור: אנחנו, כייעוץ משפטי של הוועדה, גם העברנו אתמול בלילה כ-20 הערות שעדיין לא קיבלנו מענה עליהן.
מירי פרנקל-שור: אי-אפשר לבוא ולבקש מהוועדה לאשר.
מירי פרנקל-שור: מונחת בפניכם האפשרות להוציא תקנות שעת חירום עד שהוועדה תשוב ותתכנס.
יואב קיש: אם אין אלטרנטיבה לממשלה לפעול בימים הקרובים בלעדינו - - -
יואב קיש: יש אלטרנטיבה?
גבי אשכנזי: ברור שיש.
רז נזרי: האלטרנטיבה, לפי חוק שב"כ, לא קיימת כי צריך אישור ועדה.
מירי פרנקל-שור: נכון, אבל אפשר להוציא תקנות שעת חירום.
רז נזרי: האלטרנטיבה הנוספת היא להוציא תקנות שעת חירום, שחשבנו שהיא אלטרנטיבה לא טובה בנסיבות הללו, כי אנחנו כן חושבים שאירוע כזה צריך גם כנסת.
מירי פרנקל-שור: רז, אין על זה חולק.
יאיר לפיד: תפקיד הכנסת להתנגד לעצם הרעיון שדבר כזה שנוגע לחירויות אזרח הכי בסיסיות לא עובר דרכה.
גבי אשכנזי: חבר'ה, אני לא רוצה לעשות דיון בבקשה.
יואב קיש: אני רוצה רק להגיד את מה שרציתי - - -
גבי אשכנזי: שמענו את היועץ המשפטי.
גבי אשכנזי: אני מבין שהוא ממליץ לוועדה לדון בצו של הממשלה.
מירי פרנקל-שור: לאשר צו.
גבי אשכנזי: לאשר צו שאנחנו עוד לא מכירים אותו.
גבי אשכנזי: מה שעומד לרשותם הוא כל ההבנה הזאת שאנחנו עשינו פה סמינר של ארבעה ימים, שהם עשו, בשעה אחת בשביל להבין מה הצורך.
יואב קיש: אבל, כפי שאני מבין, אנחנו נמצאים בשעת חירום.
יואב קיש: אני שואל האם יש איזה שהוא מנגנון.
גבי אשכנזי: מירי הסבירה לך כרגע.
יואב קיש: אני מעדיף שיהיה מצב שהם לא... אגיד לך מה יקרה.
יואב קיש: הם ילכו לממשלה ולא יחזרו לכנסת, כי אם פעם אחת הם הלכו - - -
גבי אשכנזי: לא נכון.
גבי אשכנזי: הם לא יכולים.
גבי אשכנזי: הבקשה מונחת פה.
מירי פרנקל-שור: בכנסת החדשה.
רז נזרי: אני לא מתכוון לעשות.
רז נזרי: אם לא תהיה ברירה והחלטתי לעשות תקש"ח, אנחנו יכולים למשוך את הבקשה.
רז נזרי: אנחנו רוצים שהכנסת תפקח על זה.
גבי אשכנזי: בסדר, הבנו.
גבי אשכנזי: תודה רבה.
גבי אשכנזי: רז, תשאיר אותנו רגע פה.
גבי אשכנזי: (מוזמן, רז נזרי, יוצא מחדר הישיבות.
גבי אשכנזי: ) אמרנו מלכתחילה, כשלא היית בתחילת הדיון.
גבי אשכנזי: עשינו דיון אם לעשות את הדיון, והתקבלה החלטה של החברים שנכון לעשות כי זה מצב חריג.
גבי אשכנזי: אם לא נסיים, נבקש מהכנסת עוד שהיום שתהיה ועדה מסדרת, ועוד הלילה – הרי אפשר לסדר את זה וקרו דברים מעולם – ולכל המאוחר מחר בבוקר שתהיה ועדת חוץ וביטחון.
יואב קיש: לאור הבלגאן שאני רואה עכשיו בכנסת, אני לא יודע אם תהיה ועדה מסדרת היום או מחר.
יואב קיש: רק השאלה של איך מחלקים את היחס הזה – אתה מכיר איך הם ישברו את הראש.
גבי אשכנזי: בסדר.
גבי אשכנזי: היו דברים מעולם.
יואב קיש: איך אתה עושה 61 ו-59 בוועדה מסדרת?
יואב קיש: עזוב.
מירי פרנקל-שור: אפשר להוציא תקנות שעת חירום.
גבי אשכנזי: אני רוצה להבין אותך.
גבי אשכנזי: אתה רוצה לדון בבקשה?
יואב קיש: אני הייתי הולך למקום של למשל לאשר להם 24 שעות שיתחילו אישור, ואחרי זה להביא את זה לבחינה מחודשת – אני לא יודע – כלומר להניע את התהליך.
יואב קיש: למה לייצר - - -?
מירי פרנקל-שור: אבל יש להם את הפתרון.
מירי פרנקל-שור: יש תקנות שעת חירום.
יואב קיש: אם יש פתרון, למה אנחנו יושבים פה?
מירי פרנקל-שור: כי את דרך המלך - - -
יואב קיש: אז, בוגי, זה יהיה עוד חמש דקות.
יואב קיש: יש קורונה.
יואב קיש: שמעת מה הם רואים שיהיה פה במדינת ישראל.
יואב קיש: אפשר עוד 10-5 דקות לדבר.
שמואל לטקו: אי-אפשר.
גבי אשכנזי: אי-אפשר.
גבי אשכנזי: יושב-ראש הכנסת - - -
משה יעלון: אמרו לנו קודם שאין לנו - - -
יואב קיש: די.
יואב קיש: מה זה "אמרו"?
יואב קיש: אתם יודעים מה הולך לקרות בחוץ?
יואב קיש: אני לא מבין.
משה יעלון: לא היית בתחילת הדיון.
משה יעלון: דיברנו על זה.
משה יעלון: ביקשנו ארכה.
מירי פרנקל-שור: יואב, יש פתרון.
מירי פרנקל-שור: אזרחי ישראל לא צריכים להיפגע.
מירי פרנקל-שור: השאלה היא הדרך המשפטית שתהיה.
גבי אשכנזי: שמענו.
גבי אשכנזי: זה היה חשוב מאד.
גבי אשכנזי: אנחנו נפעל כדי שעוד הלילה יקימו ועדת חוץ וביטחון.
גבי אשכנזי: סיכמנו את זה קודם.
גבי אשכנזי: דיברתי על זה עם יושב-ראש הכנסת.
גבי אשכנזי: אני מקווה שכולנו, מכל צדי הבית, נירתם.
יואב קיש: אני מסכים אתך.
גבי אשכנזי: אני לא רוצה לחזור ולומר שביקשנו לעשות דיון על הדבר הזה לפני שבוע לא בהקשר של הצו אלא כוועדה.
שמואל לטקו: במוצ"ש.
גבי אשכנזי: פעמיים ביקשנו על נושא הקורונה ונדחינו.
גבי אשכנזי: שאלו על-ידי מי נדחינו – אגיד לך אחרי זה.
יואב קיש: אני מניח שאני יודע על-ידי מי.
גבי אשכנזי: אני מקווה שהאחריות הזאת תהיה על כל חברי הכנסת בדיוק כמו שאנחנו התכנסנו בזמן חירום, והקפצנו אתכם בזמן חירום.
גבי אשכנזי: אני נועל את הדיון.
אברהם (אבי) ניסנקורן: בהתאם להוראות סעיף 106(א)(1) לתקנון הכנסת, הוועדה תבחר יושב-ראש מבין חבריה לפי המצב בוועדת הכנסת.
אברהם (אבי) ניסנקורן: לעניין הוועדות הזמניות מחליפה הוועדה המסדרת את ועדת הכנסת והחליטה להמליץ לוועדת החוץ והביטחון הזמנית לבחור בחבר הכנסת גבי אשכנזי לכהן כיושב-ראש הוועדה.
אברהם (אבי) ניסנקורן: מי בעד?
אברהם (אבי) ניסנקורן: מי נגד?
אברהם (אבי) ניסנקורן: מי נמנע?
אברהם (אבי) ניסנקורן: אושר.
אברהם (אבי) ניסנקורן: אושר פה אחד.
אברהם (אבי) ניסנקורן: מזל טוב, גבי.
גבי אשכנזי: תודה רבה, אבי.
גבי אשכנזי: אני שמח לפתוח את ישיבתה הראשונה של ועדת החוץ והביטחון בכנסת העשרים-ושלוש.
גבי אשכנזי: אני קודם כול מודה לחבריי בוועדה על האמון, ואני בטוח שהוועדה מודעת לאחריות שלנו בעת הזו, וכמו בעבר, נמלא בצורה המקצועית את הייעוד שלנו ואת הפיקוח בתקופה המורכבת שלפנינו.
גבי אשכנזי: אנחנו מתכנסים לישיבה ראשונה של מליאת ועדת החוץ והביטחון עוד הלילה בשל הצורך הדחוף להתחיל בפעילות.
גבי אשכנזי: יש לנו נושאים רבים, נביא אותם בהמשך לחברי הוועדה לסדר-היום.
גבי אשכנזי: אנחנו לא נדון כרגע בהקמת ועדות המשנה, למעט ועדת המשנה למודיעין.
גבי אשכנזי: אני רוצה להביא להצבעה את ועדת המשנה לענייני מודיעין בשל החשיבות בתקופה הזאת ולאור פסיקת בג"ץ בנושא התקנות, שקובעות שעל הוועדה – ועדת המשנה למודיעין ושירותים – לפקח על ההפעלה של האמצעים הדיגיטליים על ידי שב"כ החל מהיום בשתים-עשרה, זאת פסיקת הבג"ץ, יום שלישי.
גבי אשכנזי: זה הנושא הראשון שעומד על הפרק.
גבי אשכנזי: כל חברי הוועדה לפי דעתי היו שותפים לבניית ועדת המודיעין בפעם הקודמת.
גבי אשכנזי: זו ועדה זמנית, אנחנו לא יכולים לנהוג בוועדה הזאת בהרחבה.
גבי אשכנזי: בוועדות בעבר היו בין חמישה לשישה, הייתה פעם חריגה של שבעה, אנחנו שומרים על מפתח סיעתי כמו שעשינו בפעם הקודמת.
גבי אשכנזי: כזכור לכם, בפעם הקודמת היו שלושה לכל צד – שלושה לנו, שלושה להם – בוגי, אני ויאיר מהצד שלנו; יואב קיש, גדעון סער ולהחלטתם, בן-צור.
גבי אשכנזי: אני מעלה להחלטת הוועדה את אותה מתכונת, נמצא פה כל מי שמוסמך להחליט.
גבי אשכנזי: מכיוון שאנחנו נתנהג ככה, יהיו שלושה ושלושה.
גבי אשכנזי: מה הם יקבעו, אני לא יודע.
עמיר פרץ: הם לא יכולים לקבוע.
עמיר פרץ: הוועדה צריכה להחליט.
גבי אשכנזי: אני עושה עכשיו רק שלושה.
עמיר פרץ: אתה לא יכול לעשות רק שלושה, עם כל הכבוד, אדוני.
גבי אשכנזי: אני יכול לעשות שלושה.
עמיר פרץ: אתה יכול אחרי שתצביע.
עמיר פרץ: אתה יכול להציע.
גבי אשכנזי: אני מציע, סליחה.
גבי אשכנזי: אני מציע שיהיו שישה ואני מציע שתהיה חלוקה של שלושה ושלושה משום שבסוף, הגודל של הוועדה הזאת חשוב.
גבי אשכנזי: השתכנענו בעבר כשעשינו, זה גם הנוהג בדרך כלל.
גבי אשכנזי: אני מציע שהשלושה יתחלקו בכל צד.
גבי אשכנזי: אם מישהו מהנוכחים כאן, כמו שהתחלקנו במפתח פה בוועדת חוץ וביטחון, חושב שהוא רוצה להיות חלק מזה – נמצא כאן בני, שיחליט; הליכוד ממילא יחליט לעצמו – אז כרגע אין את הליכוד, נחליט על שלושה.
גבי אשכנזי: אם בשלושה האלה עמיר רוצה להיות – בבקשה.
עמיר פרץ: לא, אדוני היושב-ראש.
גבי אשכנזי: אני מוכן שזה יוחלט עכשיו.
גבי אשכנזי: אני לא חשבתי שצריך להגיע לזה, אבל אם עמיר רוצה אז בבקשה.
עמיר פרץ: זה לא עובד ככה, אדוני היושב-ראש, עם כל הכבוד הראוי, ויש לי את הכבוד הראוי.
גבי אשכנזי: אני רוצה להסביר מה המשמעות שאני מוסיף אותך.
גבי אשכנזי: אני לא אוכל שלא להוסיף כל מפלגה בגודל שלך.
גבי אשכנזי: לא יכול.
עמיר פרץ: לא יכול.
עמיר פרץ: אז אני צריך להוסיף את אבידר, אני צריך להוסיף את כל המפלגות.
עמיר פרץ: אדוני היושב-ראש, עם כל הכבוד הראוי, קודם כול, ועדה לא יכולה להיות ועדה שיש בה מצב זוגי.
עמיר פרץ: בדרך כלל, חשוב מאוד שוועדה תהיה ועדה שיש בה - - -
גבי אשכנזי: היא יכולה, יש פה את הייעוץ המשפטי.
עמיר פרץ: בסדר, מותר לי להסתייג.
עמיר פרץ: אני נמצא פה יום וחצי, קצת לפני הרבה אחרים ויש פה דברים מסוימים שראוי בהחלט לחדד אותם.
גבי אשכנזי: בבקשה.
עמיר פרץ: אותן ועדות צריכות גם לקבל הכרעות.
עמיר פרץ: ועדה של שישה – בעיקר במצב הפוליטי שאנחנו נמצאים בו, בעיקר כשמדובר על פיקוח על נושאים כל כך משמעותיים – אני לא חושב שזה ראוי.
עמיר פרץ: דבר נוסף, אין פה שום שאלה של חלוקה לפי סיעות, זאת לא שאלה של חלוקה לפי סיעות.
עמיר פרץ: היו ימים שבהם ועדות המשנה נקבעו בעיקר על פי מעמדן, על פי יכולתן ועל פי תרומתן, והיו תקופות ששרי ביטחון לשעבר באופן אוטומטי היו חברי הוועדה, ובזמן מסוים החליטו שלא להגדיל את הוועדה אבל הם בהחלט היו לא כתוספת אלא כחלק מחברי הוועדה.
עמיר פרץ: לכן אני חושב שיש פה מקום בהחלט להוסיף חבר נוסף.
עמיר פרץ: אני לא חושב שצריכה להיות איזושהי טענה לחברים שלנו מישראל ביתנו.
אלי אבידר: יש לנו.
אלי אבידר: עמיר, יש לנו.
עמיר פרץ: אני חושב שאנחנו בהחלט הפקדנו בידי ישראל ביתנו, כחלק מהחלוקה, את הוועדה אולי מהחשובות ביותר בכנסת וגם אני חושב שהתרומה שלי - כיושב-ראש מפלגה, כיושב-ראש רשימה משותפת וגם כשר הביטחון לשעבר - היא תרומה מאוד משמעותית, בעיקר בימים האלה.
עמיר פרץ: לכן אני עומד על כך שאני אצורף לוועדה הזאת, מבחינתי אני לא בא כדי לבזבז זמן, גם לשמחתי הוועדה הזאת לא חשודה בצבירת קרדיטים כי ממילא אסור להוציא משם כלום וממילא אתה לא יכול לדווח שעשית משהו, רק מי שמרגיש אחריות - ואני מרגיש אחריות כזאת - ולכן אני חושב שמן הראוי שאנחנו כרשימה משותפת של העבודה-מרצ אכן נקבל ייצוג שם.
אורנה ברביבאי: הרשימה המשותפת זאת רשימה אחרת, עמיר.
בנימין (בני) גנץ: רשימה מאוחדת.
עמיר פרץ: מאוחדת.
עמיר פרץ: משותפת, אני לא פוחד מזה.
עמיר פרץ: יש כאלה שפוחדים, אני לא.
עמיר פרץ: לי אין בעיה.
גבי אשכנזי: חבר הכנסת אלי אבידר, בבקשה.
אלי אבידר: קודם כול, בעבר היו יותר משישה.
אלי אבידר: אני לא מקבל את הטיעון הזה שאם יהיו פה שבעה או תשעה, לא יוכלו לדבר.
אלי אבידר: לא מבין את ההיגיון הזה.
אלי אבידר: הדבר החשוב הוא שזאת ועדה שהיום – מעבר לימים הרגילים – נמצאת בליבה של המלחמה על הדמוקרטיה וכל מה שקשור, לא צריך פה להכביר פה במילים.